|  |
| --- |
| +\*xfs\*pvs\*lsu\*cvA\*xBj\*tCi\*llc\*tAr\*uEw\*nqE\*pBk\*-+\*yqw\*iCz\*krE\*pxk\*ugc\*dys\*kfm\*tia\*yuE\*jus\*zew\*-+\*eDs\*lyd\*lyd\*lyd\*lyd\*bca\*jDD\*ltb\*vxg\*plz\*zfE\*-+\*ftw\*mCD\*Dba\*ahA\*xFw\*swe\*xgz\*aig\*BFA\*slb\*onA\*-+\*ftA\*wCo\*rjl\*Fwk\*xbi\*rxi\*fyw\*knl\*srr\*uAu\*uws\*-+\*xjq\*iAq\*awz\*Awq\*ncy\*asy\*gkw\*jrr\*lye\*zfc\*uzq\*- |

****

 R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

 Povjerenstvo za potpore u turizmu

u Gradu Požegi za 2023. godinu

KLASA: 334-01/23-02/3

URBROJ: 2177-1-01/01-23-3

Požega, 21. srpnja 2023.

Na temelju članka 13. stavka 1. podstavka 1. Odluke o potporama u turizmu na području Grada Požege u 2023. godini, KLASA: 334-01/23-02/1, URBROJ: 2177-1-01/01-23-1 – u nastavku teksta Odluka, Povjerenstvo za potpore u turizmu u Gradu Požegi za 2023. godinu, objavljuje sljedeći

**J A V N I P O Z I V**

**za dodjelu potpora u turizmu na području Grada Požege** **za 2023. godinu**

**I. PREDMET JAVNOG POZIVA**

Predmet ovoga javnog poziva je prikupljanje prijava za dodjelu potpora iz Proračuna Grada Požege za 2023. godinu za ulaganja u razvoj i unapređenje turizma na području Grada Požege.

Potpora iz stavka 1. ove točke podrazumijeva nepovratna financijska sredstva odobrena iz Proračuna Grada Požege za 2023. godinu.

**II. NAMJENA I VISINA MOGUĆE POTPORE**

Potpora se dodjeljuje za:

* povećanje i unapređenje smještajnih kapaciteta
* ostvarenje boljih turističkih rezultata
* promociju turističkih potencijala Grada Požege
* unapređenje i proširenje turističke ponude.

Potpora iznosi 200,00 EUR/1.506,90 kn za kvalitetu smještaja sa tri zvjezdice/sunca, 265,00 EUR/1.996,64 kn za kvalitetu smještaja sa četiri zvjezdice/sunca i 330,00 EUR/2.486,39 kn za kvalitetu smještaja sa pet zvjezdica/sunca.

Za povećanje kvalitete smještaja u višu kategoriju, naknadu čini razlika između utvrđenih naknada u prethodnom stavku.

Za nastavak obavljanja ugostiteljske djelatnosti i prelazak iz vrste „Prenoćište“ u kategorizirani objekt kvalitete smještaja sa dvije zvjezdice ne isplaćuje se naknada, a za prelazak iz vrste „Prenoćište“ ili kvalitetu smještaja sa dvije zvjezdice u višu kategoriju, isplaćuje se naknada od 65,00 EUR/489,74 kn po kategoriji.

Naknada iz stavka 2. ove točke ne odnosi se na pomoćne ležajeve.

U postupku odobravanja potpora sukladno ovoj Odluci koje imaju obilježja potpora male vrijednosti primjenjuju se odredbe važeće uredbe Europske unije kojom se uređuju potpore male vrijednosti: Uredba Komisije (EU) br. 1407/2013, od 18. prosinca 2013., o primjeni članaka 107. i 108. Ugovora u funkcioniranju Europske unije na de minimis potpore (Službeni list Europske unije L352, od 24.12.2013.) i Uredba komisije (EU) 2020/972 оd 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (Službeni list Europske unije L 215/3, od 7.7.2020.).

**III. KORISNICI POTPORA**

Korisnici potpora su:

* obiteljska poljoprivredna gospodarstva
* obrti i trgovačka društva registrirani za pružanje ugostiteljskih i turističkih usluga u turizmu
* udruge registrirane za djelatnosti povezane uz selektivne oblike turizma
* druge fizičke i pravne osobe koje ispunjavaju uvjete utvrđene Odlukom i posebnim propisima odnosno pravilima o potporama male vrijednosti (u nastavku teksta: korisnici).

**IV. UVJETI ZA PODNOŠENJE PRIJAVA**

Pravo prijave za dodjelu potpore imaju korisnici pod sljedećim uvjetima:

* da su registrirani za iznajmljivanje soba i postelja za koju se podnosi prijava,
* da su stekli rješenje za pružanje usluga smještaja nakon zatvaranja Javnog poziva za dodjelu potpora u turizmu na području Grada Požege za 2022. godinu (nakon 15. prosinca 2022. godine) kao i pravne/fizičke osobe koje su stekle rješenja za pružanje usluga smještaja u 2023. godini sukladno zakonskim propisima o pružanju usluga smještaja.
* da nemaju nepodmirenih obveza prema Gradu Požegi ili im je odgođena naplata ili odobrena obročna otplata koja se redovito podmiruje što se utvrđuje po službenoj dužnosti, kao i nepodmirenih obveza na ime javnih davanja prema Republici Hrvatskoj, ili im je odgođena naplata ili odobrena obročna otplata koja se redovito podmiruje što se dokazuje potvrdom o nepostojanju duga izdanom od Ministarstva financija, Porezne uprave (ne starija od trideset dana).
* da nemaju nepodmirenih obveza po osnovi plaćanja turističke pristojbe, ukoliko podnositelj zahtjeva već pruža uslugu smještaja što se utvrđuje po službenoj dužnosti
* da se mjesto ulaganja nalazi na području Grada Požege.

Pravo na podnošenje prijave nemaju podnositelji koji su blokirani, odnosno koji su u stečaju ili su u postupku predstečajne nagodbe, odnosno koji su u postupku likvidacije.

**V. POTREBNA DOKUMENTACIJA**

Potpore se odobravaju temeljem podnesenih prijava za dodjelu potpora na propisanom obrascu.
Podnositelj prijavi za dodjelu potpore mora priložiti sljedeću dokumentaciju:

* popunjen propisan obrazac prijave
* dokaz da je podnositelj prijave registriran za djelatnost za koju podnosi prijavu
* izjava o korištenim potporama male vrijednosti (de minimis)
* izjava da podnositelj prijava nije blokiran, u stečaju ili postupku stečajne nagodbe ili u postupku likvidacije
* IBAN žiro računa podnositelja prijave
* presliku osobne iskaznice za fizičke osobe, odnosno presliku o sjedištu tvrtke za pravne osobe
* potvrdu porezne uprave o nepostojanju duga na ime javnih davanja ili odobrenje obročne otplate ne starije od 30 dana od dana od dana podnošenja zahtjeva

**VI. NAČIN, MJESTO I ROK PODNOŠENJA PRIJAVA**

Javni poziv je otvoren do iskorištenja sredstava u Proračunu Grada Požege za 2023. godinu, a najkasnije do 15. prosinca 2023. godine.

Prijave se dostavljaju Povjerenstvu za potpore u turizmu Grada Požege, na adresu: Grad Požega, Trg Sv. Trojstva 1, 34000 Požega, s naznakom: „Prijava za dodjelu potpora u turizmu - ne otvaraj“ i to putem pošte ili neposredno u pisarnici Upravnog odjela za samoupravu ili putem web obrasca (www.pozega.hr/e-usluge).

U slučaju nepotpune prijave podnositelju prijave će se uputiti pisani poziv za dopunu. Podnositelj prijave je dužan dopuniti prijavu u roku osam dana od dana primitka pisanog poziva za dopunu. Ako u navedenom roku nije dostavljena tražena dokumentacija prijava će se smatrati nepotpunom.

Podnositelji prijava, koji su dostavili nepotpune i nepravovremene prijave, koji ne ispunjavaju uvjete i čije prijave nisu podnesene na propisani način, neće biti uvršteni u prijedlog liste o dodjeli potpore u turizmu u Gradu Požegi i o tome će dobiti pisanu obavijest.

Prijava za dodjelu potpore, obrazac o korištenim potporama male vrijednosti i izjava da podnositelj prijava nije blokiran, u stečaju ili postupku stečajne nagodbe ili u postupku likvidacije mogu se preuzeti u Upravnom odjelu za komunalne djelatnosti i gospodarenje ili na internetskoj stranici Grada Požege (www.pozega.hr).

**VII. OSTALE INFORMACIJE**

Prijave se obrađuju te se o njima odlučuje prema redoslijedu zaprimanja.

Odluku o dodijeli potpore donosi Gradonačelnik Grada Požege, na prijedlog Povjerenstva za potpore u turizmu, koja se objavljuje na internetskoj stranici Grada Požege i na oglasnoj ploči Grada Požege, najkasnije u roku osam dana od dana njezinog donošenja.

Potpore će se realizirati na temelju zaključenog Ugovora o korištenju potpora između Grada Požege i korisnika potpore.

Korisnik kojemu je dodijeljena potpora dužan je obavljati djelatnost iznajmljivanja soba i postelja za koju je dobio potporu najmanje godinu dana od dana zaključenja Ugovora iz prethodnog stavka.

Potpore se dodjeljuju do utroška sredstava planiranih u Proračunu Grada Požege za 2023. godinu za tu namjenu.

Sve dodatne informacije mogu se dobiti na e-mail adresu: joakim.filic@pozega.hr

**VIII.** Ovaj javni poziv će se objaviti na internetskoj stranici Grada Požege i na oglasnoj ploči Grada Požege.

**POVJERENSTVO ZA POTPORE**

**U TURIZMU GRADA POŽEGE**